Destaca en Larrede a suya ilesia de Sant Per, construita entre os anyos 1050 y 1060. Representa l'eixemplo más claro d'as ilesias romanicas de Sarrablo, a sobén clamatas d'estilo larredense, estando antimás una d'as ilesias más importants d'o romanico aragonés. Ye Molimento Nacional dende 1931 (fegura legal sustituita actualment por a consideración como Bien d'Intrés Cultural. Tien planta de cruz latina, a unica de totas as ilesias sarrablesas con ista caracteristica, y cinco finestretas ta o sud (quasi totas en tienen tres).